EkBass/fiwiki-20250220-pages-articles huggingface dataset:
Kirjasinmetalli

Kirjasinmetalli on metalliseosta, jota on käytetty kirjapainon kirjakkeiden ja latomakoneiden rivimatriisien valamiseen. Se koostuu yleisimmin lyijystä, tinasta ja antimonista. Tavallisesti koostumus vaihtelee näissä rajoissa: lyijyä 50–86 %, antimonia 11–30 % ja tinaa 3–20 %. Kirjasinmetallin tulee olla ominaisuuksiltaan sellaista, että se kestää painamisen aiheuttamaa mekaanista rasitusta ja jota voidaan helposti valaa niin että valujälki on teräväreunaista. Kirjasinmetallin keksijänä pidetään Johannes Gutenbergia; hän oivalsi että antimoni tekee muutoin pehmeästä lyijy-tinaseoksesta tarpeeksi kovaa ja kulutusta kestävää ja lisäksi parantaa painojälkeä koska antimoni ei kutistu jäähtyessään läheskään yhtä paljon kuin lyijy. Seossuhteesta tavoitellaan mahdollisimman eutektista jolloin sulamispiste on mahdollisimman alhainen ja tarkka. Toivottuja ominaisuuksia ovat myös hyvä juoksevuus ja tunkeutuvuus jo hieman sulamispisteen yläpuolella, vähäinen tarttuvuus matriisimetalliin, pieni mutta positiivinen mittojen lämpötilakerroin sekä hyvä lujuus jo hieman sulamispisteen alapuolella, sillä nämä helpottavat ja nopeuttavat käsittelyä. Toisaalta seoksen pitää olla mahdollisimman yksinkertaista, jotta korvausmetallien lisääminen on helppoa. Osa seosmetalleista haihtuu ja osa hapettuu prosessissa kuonaksi joka on kuorittava pois. Seossuhteen muuttuessa erkaantuvat kiteet ja kuona aiheuttavat virheitä painojälkeen ja voivat tukkia koneen putkistoa tai tarttua matriiseihin. Parhailla seoksilla väitetään olevan valujuoksevuuden ja käyttökovuuden välillä vain muutaman asteen lämpötilaero. Harvemmin myös muita metalleja, kuten rautaa, kuparia, sinkkiä, kadmiumia ja vismuttia on seostettu kirjasinmetalliin. Rauta ja kupari tekevät seoksesta lujempaa. Vismutin tai kadmiumin lisääminen tekevät siitä helpommin sulavaa. Niin kutsuttu Erhartin kirjasinmetalli sisältää sinkkiä 89–93 %, tinaa 6–9 %, lyijyä 2–4 % ja kuparia 2–4 %.Runeberg.org Viitattu 24.1.2016. Suomessa kirjasinmetallia voi löytää romuttamoilta, askartelukaupoista, teknisen käsityön erikoisliikkeistä tai kalastustarvikekaupoista (koska siitä voidaan valaa tasapainoja)Kirjasinmetallia myytävänä Vaapputarvikkeen verkkokaupassa. Viitattu 24.1.2016.. Myös uudenvuoden tina voi olla kirjasinmetalliablogit.jamk.fi: Tinaa ja toivomuksia – kansanperinteitä Viitattu 24.1.2016.. == Katso myös == * Linotype * Sulatuspata Muita jäljennösten ja prototyyppien valantaan käytettäviä metalliseoksia: *Woodin metalli *Rosen metalli *Fieldin metalli == Lähteet == Luokka:Kirjapainotaito Luokka:Metalliseokset
Suomen Kiinteistönvälittäjäliitto

Suomen Kiinteistönvälittäjät ry (SKVL) on suomalainen kiinteistönvälitysalan yrittäjien palvelu- ja edunvalvontajärjestö. SKVL:n jäsenyys takaa välittäjille ajantasaisen tiedon ja työvälineet sekä asiakkaille ammattitaitoisen ja turvallisen palvelun. Liitto toimii yhdyssiteenä verkostossa, joka koostuu yli 400 paikallisesta kiinteistönvälitystoimistosta ympäri Suomen. Suomen Kiinteistönvälittäjäliitto on perustettu vuonna 1946. == Lähteet == *http://www.skvl.fi Luokka:Kiinteistöala Luokka:Suomalaiset yrittäjäjärjestöt
Heikki Suomalainen

Heikki Suomalainen (26. tammikuuta 1917 Helsinki – 10. tammikuuta 1985 Helsinki) oli suomalainen biokemisti ja professori.Kuolleita. (Maksullinen artikkeli.) Helsingin Sanomat 21.1.1985, s. 16. Viitattu 2.8.2020. Hän oli Alkon teollisuusjohtaja 1958–1982. Hänen tutkimusaiheitaan olivat hiivan käymiskemia ja hiivan solurakenne ja aineenvaihdunta. Suomalainen valmistui filosofian kandidaatiksi 1942, maatalous- ja metsätieteiden kandidaatiksi 1945 sekä maatalous- ja metsätieteiden tohtoriksi 1948. Hän työskenteli Alkon palveluksessa vuodesta 1941, vuodesta 1943 alkoholintutkimuslaboratorion biokemiallisen osaston päällikkönä. Hän oli Alkon keskuslaboratorion päällikkö 1951–1958 ja samalla Rajamäen tehtaiden isännöitsijä 1955–1958. Vuoden 1958 alusta Suomalainen oli Alkon tuotantoimen toinen johtaja ja vuoden 1959 alusta johtokunnan jäsen. Vuodesta 1969 hän oli yhtiön teollisuusjohtaja ja vuodesta 1972 johtokunnan varapuheenjohtaja. Hän jäi eläkkeelle vuonna 1982. Hän oli myös Helsingin yliopiston ja Teknillisen korkeakoulun dosentti. Suomalainen oli Suomen Kemian Seuran hallituksen puheenjohtaja 1970–1974, Kemian Keskusliiton puheenjohtaja 1978–1978 ja Teknillisten tieteiden akatemian jäsen vuodesta 1964. Suomalaiselle myönnettiin Suomalaisten Kemistien Seuran Gadd- mitali vuonna 1965 ja Gadolin-mitali 1984. Hänelle myönnettiin professorin arvonimi 1969. Hän oli Länsi-Berliinin teknillisen yliopiston, Leuvenin katolisen yliopiston ja Teknillisen korkeakoulun kunniatohtori. Heikki Suomalainen oli Esko ja Paavo Suomalaisen veli.Facta 2001, osa 15, p. 448. WSOY 1985. Hänen ensimmäinen puolisonsa vuosina 1943–1949 oli perinnöllisyystieteilijä Eeva ThermanKuka kukin on 1954, s. 885. ja toinen puolisonsa vuodesta 1950 diplomi-insinööri Toini Irma Toivonen.Kuka kukin on 1954, s. 846. == Lähteet == ==Aiheesta muualla== * Luokka:Suomalaiset biokemistit Luokka:Suomalaiset professorin arvonimen saaneet Luokka:Vuonna 1917 syntyneet Luokka:Vuonna 1985 kuolleet
Thomas Hofer

Thomas Hofer (s. 28. tammikuuta 1996) on itävaltalainen mäkihyppääjä. Hofer edustaa SV Innsbruck-Bergisel-Tirol -seuraa. Hofer debytoi maailmancupissa tammikuussa 2016 Zakopanen suurmäen kilpailussa sijoittuen sijalle 23. Näin ollen hän saavutti heti ensimmäiset maailmancupin pisteensä. Parhaimmillaan hän on ollut 22:s Vikersundin lentomäessä helmikuussa 2016. Continental Cupista Hoferilla on kaksi voittoa. Vuoden 2013 Euroopan nuorten olympiafestivaaleilta Râșnovista Hofer saavutti kolme pronssia, joista yksi oli henkilökohtainen. == Lähteet == Luokka:Itävaltalaiset mäkihyppääjät Luokka:Vuonna 1996 syntyneet Luokka:Elävät henkilöt
Marianne Kantola

Marianne Kirsi-Marja Kantola (s. 11. elokuuta 1988 Raisio) on suomalainen iskelmälaulaja, joka on tullut tutuksi Tangomarkkinoilta sekä erilaisilta tanssikeikoilta. Kantolan debyyttialbumi "Kaikkein suurinta on rakkaus" ilmestyi keväällä 2015, ja sen tuotti Pertti Haverinen (Falcon Music). Radioiden musiikkitoimittajat nostivat albumin 2. sijalle Kuukauden levykilpailussa, ja sen kappaleet on noteerattu myös Radio Top 20- ja Tätä Suomi tanssii -listoilla. Uransa alkuvaiheessa ja viime vuosina Kantola on julkaissut tanssipitoisia singlejä. Kantola on tehnyt opintojensa ja myöhemmin päivätöidensä ohella tanssikeikkoja ja konsertteja yli kymmenen vuoden ajan. Lisäksi Kantola on ollut Miss Turku -finaalissa ja naispääosassa fantasiamusikaalissa Funze de Menta, jolla oli yhteensä 28 näytöstä Turun JoJo-teatterissa Manillassa kesällä 2012. == Aiheesta muualla == *www.mariannekantola.com Luokka:Elävät henkilöt Luokka:Vuonna 1988 syntyneet Luokka:Suomalaiset iskelmälaulajat
Marco Grigoli

Marco Grigoli (s. 27. huhtikuuta 1991 Samedan) on sveitsiläinen uransa päättänyt mäkihyppääjä. Grigoli edusti Alpina St. Moritz -seuraa. Grigoli debytoi maailmancupissa helmikuussa 2010 Klingenthalin suurmäen kilpailussa sijottuen sijalle 39. Hänen paras sijoituksensa maailmancupin osakilpailussa on 15. tila maaliskuulta 2012 Trondheimin suurmäen kilpailusta. Viimeisen maailmancupin osakilpailunsa Grigoli hyppäsi maaliskuussa 2014 Planicassa. Hän saavutti urallaan kaksi pistesijaa. MM-kilpailuihin Grigoli osallistui kahdesti, vuosina 2011 ja 2013. Parhaimmillaan hän oli 42. suurmäen kilpailussa vuonna 2013 Val di Fiemmessä. Nuorten MM-kilpailuihin Grigoli osallistui viidesti ollen henkilökohtaisissa kilpailussa parhaimmillaan viides. Continental Cupissa Grigoli saavutti yhden voiton ja kaksi kolmossijaa. Kaudella 2013–2014 hän voitti FIS Cupin kokonaiskilpailun. == Lähteet == Luokka:Sveitsiläiset mäkihyppääjät Luokka:Vuonna 1991 syntyneet Luokka:Elävät henkilöt
Timo Salonen (jääkiekkoilija)

Timo Salonen (s. 25. elokuuta 1976 Pori) on suomalainen entinen jääkiekkoilija. Hänen pelipaikkansa oli hyökkääjä ja hän edusti Liigassa ainoastaan Porin Ässiä vuosina 1993–2004. Syyskuussa 2020 Salonen valittiin Porin Ässät ry:n hallituksen puheenjohtajaksi. ==Ura== Ässä-kausien välissä Salonen kävi pelaamassa kauden 2000–2001 Englannissa Jukka Jalosen valmentamassa ja Hjallis Harkimon omistamassa Newcastle Jestersin joukkueessa. Seuraavan kauden Salonen aloitti Uudessakaupungissa Mestis-joukkue UJKn riveissä mutta palasi seitsemän ottelun jälkeen takaisin Ässien liigajoukkueeseen. Salonen pelasi kymmenen kauden aikana SM-liigassa yhteensä 371 ottelua, joissa hänen tehopisteensä olivat 45 + 56 = 101 ja jäähymääränsä 325 minuuttia. SM-liigan pudotuspeleissä hän pelasi 10 ottelua, joissa syntyi viisi maalia. Jäähyjä näissä otteluissa Saloselle tuomittiin 12 minuuttia. Liigauralta palkintokaappiin kertyi SM-pronssi vuodelta 1995. Urallaan Salonen pelasi maajoukkueessa kaksissa alle 20-vuotiaiden MM-kisoissa 1995 ja 1996 yhteensä 13 ottelua tehoin 6 + 1. ==Tilastot== 1993–1994 Ässät SM-liiga 1 0 0 0 0 – – – – – 1994–1995 Ässät SM-liiga 19 1 2 3 10 – – – – – JMM 7 3 1 4 10 1995–1996 Ässät SM-liiga 41 2 7 9 49 3 1 0 1 4 JMM 6 3 0 3 41 1996–1997 Ässät SM-liiga 45 6 10 16 24 4 3 0 3 2 1997–1998 Ässät SM-liiga 46 8 6 14 70 3 1 0 1 6 1998–1999 Ässät SM-liiga 16 2 2 4 6 – – – – – 1999–2000 Ässät SM-liiga 54 4 7 11 60 – – – – – 2000–2001 Newcastle Jesters BISL 33 2 2 4 43 – – – – – 2001–2002 UJK Mestis 7 4 2 6 2 – – – – – Ässät SM-liiga 45 10 5 15 36 – – – – – 2002–2003 Ässät SM-liiga 53 10 11 21 32 – – – – – 2003–2004 Ässät SM-liiga 51 2 6 8 38 – – – – – 10 kautta yhteensä SM-liiga 371 45 56 101 325 10 5 0 5 12 1 kausi yhteensä BISL 33 2 2 4 43 – – – – – 1 kausi yhteensä Mestis 7 4 2 6 2 – – – – – == Lähteet == * Luokka:Suomalaiset jääkiekkoilijat Luokka:Vuonna 1976 syntyneet Luokka:Elävät henkilöt
Dayer Quintana

Dayer Uberney Quintana Rojas (s. 10. elokuuta 1992 Cómbita, Boyacá) on kolumbialainen maantiepyöräilijä. Myös hänen isoveljensä Nairo Quintana on ammattipyöräilijä. Quintana aloitti ammattilaisuransa 2014, ja edusti vuoteen 2018 Movistar Teamia. Kaudella 2019 hän ajoi Neri Sottoli–Selle Italia–KTM -tallissa, vuosina 2020–2022 Arkéa-Samsicissa ja kaudella 2023 Colombia Pacto por el Deporte -amatöörijoukkueessa. Quinatana voitti kolmannen etapin Itävallan ympäriajossa 2014. Hän voitti Tour de San Luis -etappikilpailun 2016. Hän voitti Colombia Oro y Paz -kilpailun kuudennen etapin 2018. == Lähteet == Luokka:Kolumbialaiset maantiepyöräilijät Luokka:Vuonna 1992 syntyneet Luokka:Elävät henkilöt
Johan Holm (kartanonomistaja)

Johan Holm eli Näsi-Jutte tai Näsin Jutte (24. maaliskuuta 1789 Porvoo – 28. lokakuuta 1866 Porvoo) oli suomalainen Porvoossa asunut varatuomari ja kartanonomistaja, jonka saituudesta on säilynyt paljon tarinoita. Holmin vanhemmat olivat porvoolainen kauppias Johan Holm (k. 1789) ja hänen toinen puolisonsa Maria Charlotta Krook. Holm kävi Porvoon lukiota ja pääsi ylioppilaaksi Turussa vuonna 1806. Hän suoritti tuomarintutkinnon Turun akatemiassa 1808 ja sai varatuomarin arvon 1819. Holm toimi Porvoon oikeusraatimiehenä vuosina 1822–1827. Hän peri isältään Porvoon Näsinmäellä sijainneen Näsin kartanon ja sai lisänimensä Näsi-Jutte kartanon mukaan. Holm rakennutti kartanon maille kilometrikaupalla kiviaitoja ja kivipengerryksiä jotka ovat säilyneet nykypäiviin saakka. Hän oli tunnettu saituudestaan ja hän käytti muun muassa kenkien sijasta tuohivirsuja. Holm ei myöskään käyttänyt ruutia kivien halkaisuun vaan halkaistaviin kiviin hakattiin kesällä reiät, joihin talven tultua kaadettiin vettä, joka jäätyessään laajeni ja halkaisi kiven. Holm omisti kuollessaan yhdeksän velatonta maatilaa ja kuusi kaupunkitaloa.Näsin kartanon historiaa : Näse-Jutte Ulrika Rosendahl : Porvoon Näsinmäki : Arkeologinen inventointi, Museovirasto, rakennushistorian osasto 2005, sivu 6, 10 Holm oli naimisissa vuoteen 1846 Eva Amalia Krookin (k. 1846) kanssa. Heidän poikansa varatuomari Karl Magnus Holm (1819–1882) oli Porvoon pormestari, Tammikuun valiokunnan jäsen ja valtiopäivämies 1860-luvulla. Luettu 24.1.2016. == Kirjallisuutta == * Marta Hirn : Näse-Jutte : Johan Holm 1789-1866 : ett försök att finna människan bakom föremålen. Tryckeri och tidnings ab i Borgå, Borgå 1982 == Lähteet == Luokka:Suomalaiset juristit Luokka:Vuonna 1789 syntyneet Luokka:Vuonna 1866 kuolleet
Glasgow-efekti

Glasgow-efektiksi kutsutaan ilmiötä, jossa Glasgow'n kaupungin asukkaat kuolevat keskimäärin aiemmin kuin muut britit. Glasgow'ssa on myös enemmän sydäntauteja, syöpää, masentuneisuutta, alkoholi- ja huumeongelmia sekä itsemurhia kuin muualla Britanniassa. Köyhyys ei selitä asiaa: köyhien ja työttömien osuus väestöstä on ollut kaupungeissa pitkään lähes sama.Glasgow- efekti vie hautaan vuosia aiemmin kuin muualla HS.fi, 17.3.2014 Yhden teorian mukaan Glasgow on menneisyytensä vanki. Huono-osaisuus periytyy sukupolvelta toiselle. Slummeja syntyi jo 1800-luvulla teollisessa vallankumouksessa. Telakoiden, tehtaiden ja kaivosten työläiset kerääntyivät pubeihin, kun ahtaissa kodeissa ei ollut tilaa istua. Uskotaan myös huonojen tulevaisuudennäkymien saavan ihmiset vajoamaan lopulliseen turmioonsa. Easterhousen ympäristössä miesten eliniänodote on 58 vuotta, kun Glasgow'n parempiosaisilla alueilla se on 73. ==Lähteet== Luokka:Glasgow’n historia Luokka:Kansanterveys Luokka:Väestötiede Luokka:Epidemiologia
Xilinhot

Xilinhot (, ) on piirikuntatason kaupunki Kiinan Sisä-Mongolian autonomisen alueen Xilingolin liitossa. Se on Xilingolin liiton päähallintopaikka. Kaupungin pinta-ala on 14 592 neliökilometriä ja väkiluku 245 886 (2010). Kaupunkia palvelee Xilinhotin lentoasema (). Kotimaan reittejä on muun muassa Pekingiin, Hohhotiin ja Xi’aniin. == Lähteet == Luokka:Sisä-Mongolian kaupungit Luokka:Kiinan piirikuntatason alueet
Quentin Gilbert

Quentin Gilbert (s. 29. toukokuuta 1989) on ranskalainen ralliautoilija.http://www.ewrc-results.com/profile.php?p=12517&sct;=1 Viitattu 24.1.2016. Gilbert voitti WRC-3 -luokan maailmanmestaruuden kaudella 2015. Toistaiseksi hänen paras yleiskilpailusijoituksensa MM-tasolla on 11. sija vuoden 2016 Monte Carlo -rallissa. == Lähteet == Luokka:Ranskalaiset ralliautoilijat Luokka:Rallin nuorten maailmanmestarit Luokka:Vuonna 1989 syntyneet Luokka:Elävät henkilöt
Pape Habib Sow

Pape Habib Sow (s. 2. joulukuuta 1985 Dakar) on senegalilainen jalkapalloilija, joka edustaa Veikkausliigassa pelaavaa FC Inter Turkua. Oikeajalkainen Sow on pelipaikaltaan keskuspuolustaja tai puolustava keskikenttäpelaaja. Sow aloitti ammattilaisuransa Ranskan Ligue 1:n FC Sochaux'ssa, jota hän edusti vuodet 2005–2006 pelaten pääsarjatasolla yhden ottelun. Vuodet 2006–2008 Sow edusti Entente SSG:tä pelaten 38 ottelua, joissa syntyi viisi maalia. Kauden 2008–2009 Sow pelasi Ranskan Ligue 2:n LB Châteauroux'ssa pelaten 12 ottelua. Kaudeksi 2009–2010 hän siirtyi Portugalin Primeira Ligan UD Leiriaan, jossa hän ei kuitenkaan pelannut otteluakaan. Vuodet 2010–2012 Sow edusti saman sarjan Académica de Coimbraa. Hän pelasi seuran paidassa 34 ottelua voittaen Portugalin cupin kaudella 2011–2012. Heinäkuussa 2012 Sow siirtyi Kreikan Superliigan suurseuraan Panathinaikosiin, jossa hän pelasi kauden 2012–2013 aikana 16 ottelua onnistuen maalinteossa kahdesti. Kauden 2013–2014 Sow pelasi Turkin Superliigassa, Elaziğsporin riveissä, päästen kentälle 14 ottelussa, joissa syntyi yksi maali. Tammikuussa 2015 Sow palasi takaisin Portugalin Primeira Ligaan, nyt Rio Aven riveihin, joka purki Sowin sopimuksen heinäkuussa 2015 vain kuuden pelatun ottelun jälkeen. Oltuaan puoli vuotta vapaana pelaajana Sow siirtyi tammikuussa 2016 Veikkausliigan Turun Interiin yksivuotisella pelaajasopimuksella.Pape Habib Sow siirtyy FC Interiin == Saavutukset == Seurajoukkuetasolla * Portugalin cup: 2011–2012 == Lähteet == Luokka:Senegalilaiset jalkapalloilijat Luokka:Vuonna 1985 syntyneet Luokka:Elävät henkilöt
Aberdeenin rautatieasema

Aberdeenin rautatieasema on Aberdeenin päärautatieasema. Se on Skotlannin vilkkain rautatieasema Glasgow’n ja Edinburghin pohjoispuolella. Nykyinen asema on rakennettu vuosina 1913–1916 ja korvasi paikalla olleen vuonna 1867 rakennetun aseman. Aberdeenista lähtee junia etelään määränpäinä Edinburgh, Glasgow ja Lontoo. Pohjoiseen lähtevät junat suuntavat Invernessiin. Aberdeenin matkustajasatama sijaitsee 450 metrin päässä asemasta. Linja- autoasema sijaitsee rautatieaseman kanssa samassa rakennuksessa. == Lähteet == Luokka:Skotlannin rautatieliikennepaikat Luokka:Aberdeen
Luettelo Aku Ankan taskukirjoista (teemanumerot 26–54)

Tämä on luettelo Aku Ankan taskukirjojen teemanumeroista 26–54. Ne ovat ilmestyneet vuodesta 2011 eteenpäin. == 2011 == |} == 2012 == |} == 2013 == |} == 2014 == |} == 2015 == |} == 2016 == |} == 2017 == |} == 2018 == |} == Lähteet == * Teemanumerot 26–50
Erenhot

Erenhot (, ) on piirikuntatason kaupunki Kiinan Sisä-Mongolian autonomisen alueen Xilingolin liitossa. Se sijaitsee Kiinan ja Mongolian rajalla. Kaupungin pinta-ala on 4 015 neliökilometriä ja väkiluku 74 179 (2010). Kaupunkia palvelee Erenhot Saiwusun kansainvälinen lentoasema . Kotimaan reittejä on muun muassa Pekingiin ja Hohhotiin. == Galleria == Erenhot Station.jpg|Erenhotin rautatieasema. 二连浩特出入境关口.jpg|Erenhotin raja-asema. Kissing Sauropods in then Gobi Desert (Erenhot, China).JPG|Dinosaurusten patsas Erenhotissa. == Lähteet == == Aiheesta muualla == Luokka:Sisä- Mongolian kaupungit
Mustat sivut

Mustat sivut (Idées Noires) on belgialaisen sarjakuvapiirtäjä André Franquinin vuosina 1977–1983 piirtämä sarjakuva, joka sisältää sivun mittaisia mustavalkoisia kertomuksia. Sarjan nimi viittaa sen hallitsevana teemana toimivaan mustaan huumoriin sekä sen ulkoasuun, sillä Mustissa sivuissa on käytetty paljon mustaa väriä ja hahmot näkyvät usein lähes siluettimaisina. Franquin käsikirjoitti osan kertomuksista yksin, osan yhdessä Yvan Delporten kanssa. Franquin tunnettiin entuudestaan kaikenikäisille sopivista sarjakuvistaan Piko ja Fantasio, Niilo Pielinen ja Marsupilami, mutta Mustat sivut sisältää yksinomaan aikuisille suunnattua mustaa huumoria, jossa lähes jokaisen kertomuksen aiheena on absurdi väkivaltainen kuolema. Sarjan maailmaa ja ihmiskuvaa on luonnehdittu kyyniseksi, pessimistiseksi ja sarkastiseksi. Useat kertomukset sisältävät kannanottoja muun muassa asevarustelua, kuolemanrangaistusta ja eläinten julmaa kohtelua vastaan.Tuomas Tiainen: Mustat sivut (arvostelu), Sarjainfo 2/2015, s. 44–45. Mustat sivut alkoivat ilmestyä vuonna 1977 Spirou-lehden liitteessä Le Trombone Illustréssa, minkä jälkeen ne jatkuivat ranskalaisen Marcel Gotlibin julkaisemassa Fluide Glacialissa.Timo Reenpää: esipuhe (s. 5–16) teoksessa Mustat sivut. Arktinen Banaani 2015. Kertomukset julkaistiin kahtena kokoelmana vuosina 1981 ja 1984. Ensimmäisen Mustien sivujen suomennoksen julkaisi Oulun sarjakuvaseura vuonna 1984. Sarjakuvakustantamo Arktinen Banaani julkaisi vuonna 2015 täydennetyn version, johon on lisätty edellisestä suomennoksesta puuttuneita sivuja. Kummassakin on käytetty samaa, Timo Reenpään tekemää käännöstä. ==Lähteet== ==Aiheesta muualla== *Idées Noires -sivusto *Reijo Valta: Mustien sivujen taustaa Pois työpöydältä -blogi 21.10.2013 Luokka:Strippisarjakuva Luokka:Belgialainen sarjakuva Luokka:Musta huumori
Royal Aberdeen Golf Club

Royal Aberdeen Golf Club on maailman kuudenneksi vanhin golfklubi, joka toimii Aberdeenissa, Skotlannissa. Se on perustettu vuonna 1780 nimellä Society of Golfers at Aberdeen, mutta nimi muuttui vuonna 1815 Aberdeen Golf Clubiksi ja vuonna 1903 se muutettiin nykyiseen muotoonsa. Royal Aberdeen on tullut parhaiten tunnetuksi siitä, että siellä pelattiin vuoden 2011 Walker Cup ja vuoden 2014 Skotlannin avoimet. == Kentät == *The Balgownie Course *The Silverburn Course == Lähteet == == Aiheesta muualla == *Kotisivut Luokka:Golfkentät Luokka:Skotlannin urheilupaikat Luokka:Aberdeen Luokka:Aberdeenin historia Luokka:Yhdistyneen kuningaskunnan golf
Kenny B

Kenneth Bron (s. 1. marraskuuta 1961 Paramaribo, Suriname), joka tunnetaan myös artistinimellä Kenny B, on Surinamesta kotoisin oleva reggaelaulaja. Hän on asunut Alankomaissa vuodesta 1991. Bronin vuonna 2015 julkaistu albumi Kenny B nousi Alankomaissa Album top 100 -listan ykköseksi, ja siltä julkaistu single ”Parijs” oli maan Single top 100 -listan kärjessä yhdeksän viikkoa. Belgiassa (Flanderi) single nousi Ultratop 50 -listalla sijalle 15. == Lähteet == == Aiheesta muualla == *Viralliset sivut Luokka:Alankomaalaiset laulajat Luokka:Vuonna 1961 syntyneet Luokka:Elävät henkilöt Luokka:Reggaemuusikot Luokka:Surinamelaiset henkilöt
Eduardo Sepúlveda

Eduardo Sepúlveda (s. 13. kesäkuuta 1991 Rawson) on argentiinalainen maantiepyöräilijä. Hän on kilpaillut myös ratapyöräilyssä. Hän aloitti maantiepyöräilyn ammattilaisuransa ranskalaisessa Bretagne–Séché Environnement-joukkueessa 2013 ja edusti tallia, nimeltään sittemmin Fortuneo–Vital Concept vuoteen 2017. Kausilla 2018–2020 hän ajoi Movistar Teamissa, vuosina 2021–2022 Androni Giocattoli - Sidermec / Drone Hopper–Androni Giocattoli -joukkueessa ja vuodesta 2023 lähtien Lotto Dstny / Lotto-tallissa. == Saavutuksia == Lähteet: Pro Cycling Stats, Cycling Archives === Ratapyöräily === ;2011 :Pan-Amerikan kisat, pronssia joukkuetakaa-ajossa ;2013 :Pan-Amerikan-mestaruuskilpailut, kultaa takaa-ajossa ja joukkuetakaa- ajossa, hopeaa pariajossa (madison) === Maantiepyöräily === ;2008 :Aika-ajon junioreiden Argentiinan-mestaruus ;2011 :Aika-ajon alle 23-v. Argentiinan- mestaruus ;2012 :Pan-Amerikan-mestaruuskilpailut, kultaa alle 23-v. aika- ajossa, hopeaa miesten aika-ajossa ;2014 :Välimeren ajo, nuorten kilpailun voitto ;2015 :Classic Sud Ardèche, voitto :Turkin ympäriajo, kokonaiskilpailussa toinen :Tour du Doubs, voitto ;2016 :Tour de San Luis, kokonaiskilpailussa toinen, mäkikirikilpailun voitto, 4. etapin voitto ;2019 :Itävallan ympäriajo, kokonaiskilpailussa toinen ;2021 :Presidential Cycling Tour of Turkey, kokonaiskilpailussa kolmas ;2022 :Presidential Cycling Tour of Turkey, kokonaiskilpailussa kolmas, 4. etapin voitto ;2023 :Vuelta a Castilla y Leon, kokonaiskilpailun ja 2. etapin voitto == Lähteet == Luokka:Argentiinalaiset maantiepyöräilijät Luokka:Argentiinalaiset ratapyöräilijät Luokka:Vuonna 1991 syntyneet Luokka:Elävät henkilöt
USA Hockey All-American Game

BioSteel All-American Game on vuosittain USA Hockeyn järjestämä tähdistöottelu, johon osallistuu potentiaaliset mahdollisimman pienellä numerolla seuraavana kesänä NHL:ään varattavat yhdysvaltalaispelaajat. Tapahtuma on järjestetty vuodesta 2012 ja siihen osallistuvat pelaajat pelaavat useimmiten USHL-junioriliigassa, NCAA:n yliopistosarjoissa tai Kanadan junioriliigoissa CHL:ssä, joka järjestää myös oman tähdistöottelunsa varausikäisille pelaajille. ==Tähdistöottelut ja tapahtumapaikat== Vuosi Ottelu Paikka Katsojamäärä Arvokkain pelaaja 2012 Team Mcclean 5–2 Team Housley First Niagara Center, Buffalo, New York 5 519 Ryan Fitzgerald 2013 Team Johnson 5–2 Team Mullen Consol Energy Center, Pittsburgh, Pennsylvania 5 059 Keegan Iverson 2014 Team Grier 6–3 Team Olczyk First Niagara Center, Buffalo, New York 7 310 Jack Eichel 2015 Team Plante 6–4 Team Roenick First Niagara Center, Buffalo, New York 5 548 Luke McInnis 2016 Team LeClair 6–4 Team Howe Wells Fargo Center, Philadelphia, Pennsylvania N/A Casey Mittelstadt 2017 Team Leetch 6–5 Team Chelios KeyBank Center, Buffalo, New York 4 112 Brady Tkachuk ==Ensimmäisen kierroksen varaukset== Vuosi Varaus nro Pelaaja Varannut seura 2013 4 Seth Jones Nashville Predators 2013 25 Michael McCarron Montreal Canadiens 2013 30 Ryan Hartman Chicago Blackhawks 2014 15 Dylan Larkin Detroit Red Wings 2014 16 Sonny Milano Columbus Blue Jackets 2014 18 Alex Tuch Minnesota Wild 2014 19 Anthony DeAngelo Tampa Bay Lightning 2014 20 Nick Schmaltz Chicago Blackhawks 2015 2 Jack Eichel Buffalo Sabres 2015 5 Noah Hanifin Carolina Hurricanes 2015 8 Zach Werenski Columbus Blue Jackets 2015 17 Kyle Connor Winnipeg Jets 2015 21 Colin White Ottawa Senators 2015 23 Brock Boeser Vancouver Canucks 2015 25 Jack Roslovic Winnipeg Jets 2016 6 Matthew Tkachuk Calgary Flames 2016 7 Clayton Keller Arizona Coyotes 2016 11 Logan Brown Ottawa Senators 2016 14 Charles McAvoy Boston Bruins 2016 15 Luke Kunin Minnesota Wild 2016 19 Kieffer Bellows New York Islanders 2016 24 Max Jones Anaheim Ducks 2016 25 Riley Tufte Dallas Stars 2016 26 Tage Thompson St. Louis Blues 2016 29 Trent Frederic Boston Bruins 2017 8 Casey Mittelstadt Buffalo Sabres 2017 19 Joshua Norris San Jose Sharks 2017 22 Kailer Yamamoto Edmonton Oilers 2017 25 Ryan Poehling Montréal Canadiens 2017 26 Jake Oettinger Dallas Stars 2018 4 Brady Tkachuk Ottawa Senators 2018 7 Quinn Hughes Vancouver Canucks 2018 11 Oliver Wahlstrom New York Islanders 2018 14 Joel Farabee Philadelphia Flyers 2018 19 Jay O’Brien Philadelphia Flyers 2018 22 K’Andre Miller New York Rangers *Vuoden 2016 varaustilaisuuden ykkösvaraus Auston Matthews ei pelannut vuoden 2015 ottelussa kiekkoiltuaan kauden 2015–2016 Sveitsissä. ==Katso myös== *CHL Top Prospects Game ==Lähteet== * CCM/USA Hockey All-American Prospects Game Luokka:Yhdysvaltain jääkiekko Luokka:NHL:n varaustilaisuus Luokka:Tähdistöottelut
Joel Othén

Joel Othén (6. syyskuuta 1985 Gävle) on ruotsalainen jääpallomaalivahti. Hän edustaa Venäjän liigassa pelaavaa Habarovskin Neftjanikia. Ruotsin maajoukkueessa hän on pelannut vuodesta 2005, mutta ei kuitenkaan pysyvästi. Hän jäi normaalisti Andreas Bergwallin ja Anders Svenssonin varjoon valittaessa MM-kisojen maalivahtia. Othén siirtyi Skutskäristä vuonna 2003 Ruotsin pääsarjan Sandvikens AIK:hon, jota hän edusti seuraavat 10 kautta saavuttaen seurassa kolme Ruotsin mestaruutta ja kaksi hopeaa. Keväällä 2013 hän teki sopimuksen Venäjän pääsarjassa pelanneen Habarovskin SKA Neftyanikin kanssa. ==Saavutukset== Maajoukkueessa * MM-hopeaa: 2015 Seurajoukkueissa * Ruotsin mestaruus: 2003, 2011 ja 2012 * Ruotsin mestaruushopeaa: 2005, 2008 ja 2013 == Lähteet == *Internet Bandy Database === Viitteet === Luokka:Ruotsalaiset jääpalloilijat Luokka:Vuonna 1983 syntyneet Luokka:Elävät henkilöt
24Kitchen

24Kitchen on ruokaohjelmien sarja, jota on Suomessa esittänyt Fox lokakuusta 2013 lähtien. Siihen kuuluu sekä yksittäisiä ohjelmia että sarjoja. Osa ohjelmista on tuotettu ulkomailla ja osa Suomessa. Suomessa tehdyissä ohjelmissa kokkaavat Sara La Fountain, Kalle Kiukainen, Sara Chafak, Teemu Laurell ja Santeri Hämäläinen. == Suomessa tehtävät ohjelmat == * Kalle – Chef on the Beach * Kapinakokki Santeri Hämäläinen * Sara Chafak suolasta sahramiin * Sara La Fountain * Sara leipoo * Teemu Laurell == Lähteet == Luokka:Suomalaiset televisio-ohjelmat Luokka:Ruokaohjelmat Luokka:2000-vuosikymmenen televisiosarjat
Henry Rein

Henry Rein (25. marraskuuta 1884 Vaasa – 21. elokuuta 1953 Helsinki) oli suomenruotsalainen toimittaja ja lehdenkustantaja.Päivästä päivään. 50 v. täyttää..., Helsingin Sanomat, 25.11.1934, nro 319, s. 12, Kansalliskirjaston digitaaliset aineistot. Viitattu 30.06.2024 Reinin vanhemmat olivat merikapteeni Gustaf Wilhelm Rein (1841–1907) ja Elisabet (Betty) Withander, ent. Parman (1846–1916). Hän oli naimisissa Bertha (Ebba) Reinholmin (1893-1961) kanssa. Geni.com : Henry Gustafinpoika Rein Rein oli Uudenmaan Osakepankin palveluksessa 1905–1907. Hän oli Aftonbladet-lehden Lontoon kirjeenvaihtajana 1907–1909 ja hän toimi sitten Nya Pressen-lehden avustajana 1909–1914 sekä suomenruotsalaisen joululehden Luciferin toimittajana 1916–1930. Rein perusti vuonna 1923 Helsinkiin ruotsinkielisen Garm-pilalehden ja hän oli lehden julkaisija ja toimittaja aina kuolemaansa saakka 1953.Svensk Uppslagsbok 1955 : hakusana Rein (Internet Archive-linkki) Kirjallisuuteen ja taiteiseen keskittynyt lehti ilmoitti olevansa poliittiselta linjaltaan ”demokraattisen konservatiivinen” ja se vastusti muun muassa kieltolakia, aitosuomalaisuutta ja ääriliikkeitä.Garm Uppslagsverket Finland. Viitattu 18.9.2014. Vuonna 1953 kuollut Henry Rein on haudattu Vaasan vanhalle hautausmaalle.Hautahaku.fi : Rein Henry == Lähteet == Luokka:Suomalaiset lehdenkustantajat Luokka:Suomalaiset toimittajat Luokka:Vuonna 1884 syntyneet Luokka:Vuonna 1953 kuolleet
Vitjaz-SN

Vitjaz-SN () on venäläinen konepistooli, joka perustuu AK-74-sarjan rynnäkkökivääreihin: siten aseen toimintaperiaate, tähtäin, kädensijat ja taittoperä ovat hyvin samanlaiset kuin AK-74:ssä. ==Ominaisuudet== Vitjaz-SN on kevyt, suljetun lukon massasulkuinen konepistooli. Konepistooli on pesitetty 9x19mm Parabellum kaliiperille ja sillä voi ampua myös venäläisvalmisteisia suuren latauksen omaavia luotiliivin läpäiseviä 9mm ammuksia. Siinä on vakiona suujarru, jonka tehtävä aseessa on pienentää ylöspäin suuntautuvaa rekyyliä. Vitjaz-SN käyttää samaa liipaisin- ja varmistinjärjestelmää mitä AK-74 rynnäkkökivääri käyttää. Konepistoolin yläosassa on Picatinny-kisko, mikä mahdollistaa lisävarusteiden kiinnittämiseen aseeseen. ==Lähteet== ==Aiheesta muualla== *Vitjaz-SN Kalašnikov-konsernin sivustolla Luokka:Konepistoolit Luokka:Venäjän asevoimien kalusto
GŠ-18

GŠ-18 () on venäläinen kaksitoiminen itselataava pistooli. ==Käyttäjät== * ** Venäjän asevoimat ==Katso myös== *Jarygin-pistooli ==Lähteet== * Михаил Дегтярев. Правнук «Токарева» // журнал «Калашников. Оружие. Боеприпасы. Снаряжение», № 1, 2001 г. стр.10-18 * 9-миллиметровый пистолет ГШ-18 // журнал «Солдат удачи», № 5 (80), 2001. стр.24-25 * 9х19 мм пистолет ГШ-18. Руководство по эксплуатации == Aiheesta muualla == Forgotten Weapons: GSh-18 Luokka:Pistoolit Luokka:Venäjän asevoimat
Henning Rasmussen

Henning Peter Kruse Rasmussen (26. toukokuuta 1926 Viborg – 4. maaliskuuta 1997 Esbjerg) oli tanskalainen sosialidemokraattinen poliitikko, koulutukseltaan taloustieteen kandidaatti. Hän toimi Tanskan oikeusministerinä 1979–1981 ja sisäministerinä 1979–1982. Rasmussenin isä oli sähkömies ja sosialidemokraattisen urheilujärjestö DUI:n (De unges idræt) puheenjohtaja ja mukana myös raittiusliikkeessä. Myös Henning-poika peri kotoa elinikäisen raittiin elämäntavan ja sosialidemokraattisen vakaumuksen. Hän valmistui taloustieteen kandidaatiksi Århusin yliopistosta 1957. Opinnot kestivät pitkään, sillä hän oli jo opiskeluaikoina tiiviisti mukana työväenliikkeessä muun muassa sosialidemokraattisen nuorisojärjestön puheenjohtajana 1944–1953 sekä työelämässä Århusin kaupungin tilasto- ja taloustoimistossa. Lukuvuoden 1953–1954 Rasmussen oli vaihto-opiskelijana englantilaisessa College for Working Men -oppilaitoksessa ja opetti sen jälkeen työväenliikkeen kansankorkeakoulussa Esbjergissä 1955–1959. Sen jälkeen hän opetti vuoden verran kansantaloustiedettä ja ulkopolitiikkaa Roskilden kansankorkeakoulussa. Rasmussenin poliittinen ura alkoi Esbjergin kunnanvaltuustosta, jonka jäsen hän oli ensin 1958–1959 ja sitten 1962–1979. Hänet valittiin kansankäräjäedustajaksi kaudelle 1960–1964 ja vuonna 1964 Esbjergin pormestariksi. Vuosina 1970–1978 hän toimi Riben amtin valtuuston edustajana. Vuonna 1979 Rasmussen nimitettiin Anker Jørgensenin hallituksen oikeus- ja sisäministeriksi. Hallituskauden loputtua hänet valittiin taas kansankäräjille 1981. Rasmussen jatkoi parlamentaarikkona vuoteen 1994 ja toimi 1993–1994 kansankäräjien puhemiehenä. Hän kuoli kolme vuotta myöhemmin 1997. ==Lähteet== Luokka:Tanskan ministerit Luokka:Tanskan oikeusministerit Luokka:Kansankäräjien puhemiehet Luokka:Sisäministerit Luokka:Tanskan pormestarit Luokka:Vuonna 1926 syntyneet Luokka:Vuonna 1997 kuolleet
Henning Christophersen

Henning Christophersen (8. marraskuuta 1939 Kööpenhamina – 31. joulukuuta 2016 Bryssel, Belgia) oli tanskalainen poliitikko. Hän oli kansankäräjien parlamentaarikko 1971–1984, oikeistoliberaalisen Venstren puoluejohtaja 1978–1984, Tanskan ulkoministeri 1978–1979 sekä valtiovarainministeri ja varapääministeri 1982–1984. Sen jälkeen hän toimi EU-komissaarina ja komission varapuheenjohtajana 1985–1995 Jacques Delorsin alaisuudessa ja vastasi talous- ja valuuttakysymyksistä. Myöhemmin hän toimi konsulttina.Kivistö, Tapio: Leppoisa ammattilainen, Taloussanomat 6.12.1997. Viitattu 24.1.2016. Hän oli Kreab-viestintätoimiston osakas ja tunnettu hallitustyöskentelystään monissa yrityksissä. EU-komissaarina Henning Christophersen oli kymmenen Itämeren ympärysvaltion ulkoministerin kanssa perustamassa Itämeren valtioiden neuvostoa vuonna 1991. Christophersen muistetaan myös monien suomalaispoliitikkojen opastajana Suomen EU-jäsenyysneuvottelujen ja jäsenyyden alkutaipaleen vuosina. ==Uran alku== Christophersen valmistui valtiotieteiden kandidaatiksi vuonna 1965 ja toimi pienyritysten etujärjestön Håndværksrådetin talousosaston johtajana. 1970-luvun alussa hän toimi muun muassa koulunjohtajana ja eräiden sanomalehtien talouspäällikkönä. Vuonna 1971 hänet valittiin kansankäräjäedustajaksi, mistä alkoi hänen poliittinen uransa.Henning Christophersen, Den Store Danske, Gyldendal. Viitattu 24.1.2016. ==Lähteet== Luokka:Tanskalaiset EU-komissaarit Luokka:Tanskan ulkoministerit Luokka:Tanskan valtiovarainministerit Luokka:Tanskan puolueiden puheenjohtajat Luokka:Vuonna 1939 syntyneet Luokka:Vuonna 2016 kuolleet
Erik Henningsen

Erik Ludvig Henningsen (29. elokuuta 1885 – 28. marraskuuta 1930) oli tanskalainen taidemaalari. Hänet tunnetaan Kööpenhaminan kansanihmisiä ja katutilanteita kuvaavista laatukuvistaan. ==Elämä ja ura== Erik Henningsen syntyi tukkukauppiaan pojaksi. Myös hänen veljestään Frants Henningsenistä (1850–1908) tuli tunnettu taidemaalari. Erik Henningsen oli nuorena ensin koristemaalari Adolph Hellesenin ja arkkitehti C.V. Nielsenin opissa kunnes pääsi vuonna 1873 taideakatemiaan, josta valmistui 1877. ==Teoksia== Tiedosto:Henningsen, Erik-Summum jus, summa injuris. Barnemordet.jpg|Summus jus, summa injuria / Barnemordet, 1886 Tiedosto:Bønder i Hovedstaden (Henningsen).jpg|Bønder i hovedstaden, 1887 Tiedosto:Vagtparade (Henningsen).jpg|Vagtparade, 1888 Tiedosto:Sat ud (Henningsen).jpg|Sat ud, 1892 Tiedosto:En såret arbejder (Henningsen).jpg|En såret arbejder, 1895 Tiedosto:ErikHenningsen-NordiskeNaturforskermode-1847.jpg|Det nordiske Naturforskermøde 14. juli 1847 Tiedosto:En agitator (Henningsen).jpg|En agitator på Nørre Fælled, 1899 Luokka:Tanskalaiset taidemaalarit Luokka:Vuonna 1885 syntyneet Luokka:Vuonna 1930 kuolleet
Balladi Carl-Henningistä

Balladi Carl-Henningistä (Balladen om Carl-Henning) on tanskalainen draamakomedia vuodelta 1969. Sen ovat käsikirjoittaneet ja ohjanneet aviopari Sven ja Lene Grönlykke. Elokuva voitti Bodil-palkinnon vuoden 1969 parhaana tanskalaiselokuvana, ja nimiroolin esittäjä Jesper Klein voitti Bodilin miespääosastaan. Elokuva osoitti lastenohjelmien hauskuttajana tunnetun Kleinin pystyvän myös vakavampiin rooleihin. Elokuva on esitetty Yle TV1 -kanavalla marraskuussa 1971., Esitystiedot. ==Juoni== Carl-Henning on meijerissä työskentelevä hieman yksinkertainen nuori mies, joka hyväuskoisuuttaan joutuu kohtalokkaisiin tapahtumiin. ==Näyttelijät== ==Lähteet== ==Aiheesta muualla== *Elokuvan esittely Dansk Filmdatabas -sivustolla Luokka:Tanskalaiset mustavalkoelokuvat Luokka:Vuoden 1969 elokuvat Luokka:Tanskalaiset draamaelokuvat
Bjarne Henning-Jensen

Bjarne Henning-Jensen (6. lokakuuta 1908 Kööpenhamina, Tanska – 21. helmikuuta 1995) oli tanskalainen elokuvaohjaaja ja -käsikirjoittaja, joka ohjasi 21 elokuvaa vuosien 1941 ja 1974 välillä. Hän työskenteli usein vaimonsa Astrid Henning-Jensenin kanssa, mutta molemmat tekivät elokuvia myös itsenäisesti. Bjarne Henning-Jensen kouluttautui näyttelijäksi ja työskenteli teattereissa Odensessa, Århusissa ja Kööpenhaminassa, kunnes siirtyi ohjaajaksi Nordisk Film -yhtiöön. Näyttelijävaimo Astrid ryhtyi hänen apulaisohjaajakseen. Muutaman vähempimerkityksisen komediaelokuvan jälkeen heidän läpimurtoteoksensa oli Martin Andersen Nexøn viisiosaiseen romaaniin perustuva koruttoman realistinen draamaelokuva Ditte ihmislapsi (1949), josta tuli käännekohta koko tanskalaiselle elokuvalle. Se valittiin vuonna 2006 Tanskan kulttuurikaanoniin.Ditte menneskebarn , Kulturkanonen, Kulturministeriet, sivu 087. Vuonna 1955 Henning-Jensen ohjasi Grönlannista kertovan dokumenttielokuvan Hvor bjergene sejler. Se voitti dokumenttisarjan pääpalkinnon Venetsian elokuvajuhlilla ja oli Oscar-ehdokkaana. Vuonna 1962 hän filmatisoi Knut Hamsunin romaanin Pan elokuvaksi Lyhyt oli kesä. Hänen viimeiseksi näytelmäelokuvakseen jäi vuoden 1974 Skipper & Co.Bjarne Henning- Jensen, www.danskefilm.dk. Viitattu 24.1.2016. Vuodesta 1968 Henning-Jensen opetti elokuvantekoa. Elokuvauran ohella hän ohjasi myös tanskalaisissa teattereissa. ==Filmografiaa== * Ditte ihmislapsi (Ditte menneskebarn, 1946, yhdessä Astrid Henning-Jensenin kanssa) * Takapihan kapinalliset (De Pokkers unger, 1947, yhdessä Astrid Henning-Jensenin kanssa) * Ypöyksin maailmassa (Palle alene i verden, 1949, leikkaus) * Pohjanmeren poika (Vesterhavsdrenge, 1950, yhdessä Astrid Henning-Jensenin kanssa) * Solstik (1953, yhdessä Astrid Henning-Jensenin kanssa) * Paw – poika kahdesta maailmasta (Paw, 1959, käsikirjoitus yhdessä Astrid Henning-Jensenin kanssa) * Een blandt mange (1961) * Lyhyt oli kesä (Kort är sommaren, 1962) ==Lähteet== ==Aiheesta muualla== * Luokka:Tanskalaiset elokuvaohjaajat Luokka:Vuonna 1908 syntyneet Luokka:Vuonna 1995 kuolleet Luokka:Tanskalaiset näyttelijät
Henning Carlsen

Henning Carlsen (4. kesäkuuta 1927 Ålborg, Tanska – 30. toukokuuta 2014 Mindebog) oli tanskalainen elokuvaohjaaja, -käsikirjoittaja ja -tuottaja, joka muistetaan parhaiten dokumenttielokuvistaan ja cinéma vérité -tyylisuunnan edistäjänä. Hänen palkituin näytelmäelokuvansa on vuonna 1966 ensi-iltansa saanut, Knut Hamsunin romaaniin perustuva Nälkä. Se oli Cannesissa ehdolla Kultainen palmu -palkinnon saajaksi, ja vuonna 2006 se valittiin mukaan Tanskan kulttuurikaanoniin.Sult , Kulturkanonen, Kulturministeriet, sivu 091. Vuosina 1968–1981 Carlsen toimi perinteikkään kööpenhaminalaisen Dagmar- elokuvateatterin johtajana. Elonet-tietokannan mukaan Henning Carlsen toimi kamera-assistenttina vuonna 1950 ensi-iltansa saaneessa suomalaisessa lyhytelokuvassa Tukkijoella tapahtuu, ohjaus Brita Wrede ja Felix Forsman. ==Filmografiaa== *De Gamle (dokumentti, 1961) *Veri polttaa (Dilemma, 1962, Nadine Gordimerin romaanista Vieraat toisilleen) *Entä me...? (Hvad med os?, 1963) *Kissat (Kattorna, 1964, Walentin Chorellin näytelmästä) *Nälkä (Sult, 1966, Knut Hamsunin romaanista) *Ihmiset kohtaavat ja suloinen musiikki soi sydämessä (Mennesker mødes og sød musik opstaar i hjertet, 1967, Jens August Schaden romaanista) *Meren miehiä (Klabautermannen, 1969) *Kantavieraat (Man sku’ vaere noget ved musikken, 1972) *Onnellinen avioero (En lykkelig skilsmisse, 1975) *Kuka nauroi? (Hör, var der ikke en, som lo? 1978) *Susi ovella (Oviri / Gauguin, le loup dans le soleil, 1986) *Hyppy (Springet, 2005) *Erndringer om mine bedrøvelige ludere (2012, Gabriel García Márquezin romaanista Muistojeni ilottomat huorat) ==Lähteet== Luokka:Tanskalaiset elokuvaohjaajat Luokka:Tanskalaiset elokuvakäsikirjoittajat Luokka:Tanskalaiset elokuvatuottajat Luokka:Vuonna 1927 syntyneet Luokka:Vuonna 2014 kuolleet
Frits Henningsen

Frits Henningsen (1889–1965) oli tanskalainen huonekalumuotoilija ja -puuseppä, jonka täysin käsintehdyt kalusteet tunnetaan tinkimättömästä laadustaan. Hän suunnitteli esineensä itse, mutta piti itseään enemmän huonekalupuuseppänä kuin muotoilijana.Frits Henningsen, Carl Hansen & Søn. Viitattu 25.1.2016. Henningsen toimi 22-vuotiaaksi asti oppipoikana sen ajan johtavan kalustepuusepän I. P. Mørckin verstaassa. Sen jälkeen hän kierteli ja työskenteli Saksassa, Britanniassa ja Ranskassa kunnes palasi Kööpenhaminaan 1915 ja perusti oman verstaan. Henningsen suosi sohvissaan ja nojatuoleissaan nahkaverhoilua ja kodikkaina pitämiään kaartuvia muotoja. Hän teki myös senkkejä ja muita pieniä säilytyskalusteita, joiden puumateriaalina hän ajalle tyypilliseen tapaan käytti trooppisia kovapuita kuten palisanteria ja mahonkia. Vain harvat Henningsenin suunnittelemat kalusteet pääsivät valmistukseen oman verstaan ulkopuolella. Yksi näistä oli Windsor-nojatuoli, jota Carl Hansen & Søn valmisti 70 vuotta ja otti myös Henningsenin Heritage- tuolin uustuotantoon vuonna 2013. ==Lähteet== ==Aiheesta muualla== *Kuvia Henningsenin kalusteista Luokka:Tanskalaiset muotoilijat Luokka:Vuonna 1889 syntyneet Luokka:Vuonna 1965 kuolleet
Risto Johansson

Risto Tapio Johansson (s. 3. helmikuuta 1948, Turku) on Itä-Suomen yliopiston sädehoidon ja onkologian emeritusprofessori. Hän valmistui lääketieteen lisensiaatiksi vuonna 1972 ja lääketieteen ja kirurgian tohtoriksi vuonna 1975. Vuosina 1968–1975 hän oli Turun yliopiston assistentti ja tutkija, Turun yliopistollisen keskussairaalan sädehoitoklinikan apulaislääkäri vuosina 1975–1980, erikoislääkäri vuosina 1980–1981, apulaisopettaja vuosina 1981–1983, Kuopion yliopistollisen keskussairaalan ja Kuopion yliopistollisen sairaalan sädehoidon ja syöpätautien klinikan osastonylilääkäri vuosina 1983–1988, syöpätautien klinikan ylilääkäri vuosina 1988–2011, Kuopion yliopiston sädehoidon ja onkologian professori vuodesta 1988 taiPaavilainen, Ulla: Kuka kukin on 2015, s. 270. Otava, 2014. 1989 vuoteen 2009 ja Itä-Suomen yliopiston sädehoidon ja onkologian professori vuosina 2009–2011. Hän on myös johtanut Syöpäyhdistystä. == Lähteet == Luokka:Suomalaiset lääkärit Luokka:Itä-Suomen yliopiston professorit Luokka:Kuopion yliopiston professorit Luokka:Suomalaiset professorit Luokka:Onkologit Luokka:Vuonna 1948 syntyneet Luokka:Elävät henkilöt
Ragnar Sigurðsson

Ragnar Sigurðsson (s. 19. kesäkuuta 1986 Reykjavik) on islantilainen jalkapalloilija, pelipaikaltaan keskuspuolustaja. == Seurajoukkueura == Ragnar pelasi Islannin pääsarjaseura Fylkirissä kausien 2004–2006 aikana yhteensä 38 liigaottelua, joissa teki kaksi maalia. Seuraavat viisi kautta hän edusti ruotsalaista IFK Göteborgia. Hän teki 12 maalia pelaamissaan 125:ssä Allsvenskan-ottelussa. Hän voitti Ruotsin-mestaruuden 2007 ja Ruotsin cupin 2008. Hän pelasi Göteborgissa kolme Mestarien liigan ja neljä Eurooppa-liigan karsintaottelua. Ragnar Sigurðsson siirtyi 800 000 euron siirtosummalla FC Kööpenhaminaan kesällä 2011. Hän pelasi Tanskan Superliigassa kausien 2011–2014 aikana 69 ottelua, joissa teki neljä maalia. Hän voitti Tanskan cupin 2012 ja Tanskan-mestaruuden 2013. Hän pelasi kuusi ottelua Mestarien liigassa kaudella 2013–2014. Hän pelasi FC Kööpenhaminassa lisäksi seitsemän Mestarien liigan karsintaottelua ja 12 Eurooppa-liigan ottelua. Ragnar siirtyi Venäjän jalkapalloliigassa pelaavaan FK Krasnodariin kolmen miljoonan euron siirtosummalla tammikuussa 2014. Ensimmäisellä täydellä kaudellaan hän pelasi 26 sarjaottelua ja toisella 24. Hän on pelannut Krasnodarissa myös Eurooppa- liigan otteluita. == Maajoukkue == Ragnar Sigurðsson pelasi Islannin alle 17-, 19- ja 21-vuotiaiden maajoukkueissa. Ensimmäisen A-maaottelunsa Islannin jalkapallomaajoukkueessa hän pelasi Kanadaa vastaan elokuussa 2007. Ensimmäisen arvokilpailujen karsintaottelunsa hän pelasi 1–1-tasapeliin päättyneessä EM-karsintaottelussa Espanjaa vastaan syyskuussa 2007. Ensimmäisen maaottelumaalinsa hän teki EM-karsintaottelussa Tšekkiä vastaan marraskuussa 2014. Ragnar on 9. kesäkuuta 2016 mennessä pelannut yhteensä 56 maaottelua, joissa hän on tehnyt yhden maalin. Hän on pelannut kaikkiaan 14 MM- ja 16 EM-karsintaottelua. Hän pelasi kaikki kymmenen EM-karsintaottelua Islannin selviytyessä vuoden 2016 EM-kilpailuihin. == Lähteet == == Aiheesta muualla == Luokka:Islantilaiset jalkapalloilijat Luokka:Vuonna 1986 syntyneet Luokka:Elävät henkilöt
Meidän safkaa

Meidän safkaa on ruokaohjelma, jossa pariskunta Hanna Gullichsen ja Alexander Gullichsen tekevät ruokaa saaristossa ja samalla seurataan heidän elämää Nuuksion erämaassa ja Helsingissä.http://www.mtv.fi/meidansafkaa == Jaksot == Jakso Nimi Ensiesitys 1\. Kesälounas ystävien kera 20. tammikuuta 2014 2\. Perheen kanssa saaristossa 27. tammikuuta 2014 3\. Kuhaa kesäkeittiössä 3. helmikuuta 2014 4\. Picnic autiolla saarella 10. helmikuuta 2014 5\. Avokadopastan synty 17. helmikuuta 2014 6\. Fashionkirppis 24. helmikuuta 2014 7\. Urheilun ja ruoan liitto 3. maaliskuuta 2014 8\. Bileillallinen Taiteiden yönä 10. maaliskuuta 2014 9\. Sadonkorjuun herkkuja 17. maaliskuuta 2014 10\. Syysjuhlat Nuuksiossa 25. maaliskuuta 2014 == Lähteet == Luokka:Suomalaiset televisio-ohjelmat Luokka:Ruokaohjelmat
Petri Helo

Petri Tapani Helo (s. 11. joulukuuta 1975, Rauma) on ollut Vaasan yliopiston tuotantotalouden, erityisesti logististen järjestelmien professori vuodesta 2003Kuka kukin on 2015, s. 189. ==Ura== Helon tutkimukset koskevat toimitusketjujen hallintaa, päätöksentekojärjestelmiä ja teknistaloudellisia analyyseja.http://www.uva.fi/fi/sites/levon/levonseinajoki/personnel_sjoki/ Helo valmistui kauppatieteiden maisteriksi vuonna 1997 ja väitteli kauppatieteiden tohtoriksi vuonna 2001 Vaasastahttp://lipas.uwasa.fi/tiedotus/tiedotteet01/kesa_6.html . Helo toimi vuonna 1999 Isossa-Britanniassa Cranfieldin yliopiston vierailevana tutkijana. Hän oli Vaasan yliopiston projektitutkija 1997–1999 ja yliopiston lehtori vuonna 2001. Vuodesta 2005 Helo on ollut Bangkokissa sijaitsevan Kasetsart- yliopiston Industrial Engineering International Graduate Programme -ohjelman vieraileva professori. Helo toimii useissa teknologiayrityksissä. Hän on Wapice Oy:n hallituksen puheenjohtaja, NoSwing Oy:n hallituksen puheenjohtaja, Jubic Oy:n hallituksen jäsen sekä Merinova Oy:n hallituksen varajäsen. Helo on päässyt Stanfordin yliopiston ja Elsevierin vuoden 2024 listalle, joka sisältää alakohtaisesti uransa aikana vaikuttavimmat 2 prosenttia tutkijoista näiden tutkimuksiin tehtyjen viittausten perusteella. === Julkaisut === Helo on julkaissut useita alan tieteellisiä artikkeleita ja kirjoituksia liittyen teknologian käyttöön toimitusketjujen ohjauksessa. Hän on kirjoittanut esimerkiksi *pilviteknologian käytöstä tuotannonohjauksessa ja logistiikassa, *Internet of Things -teknologian muutoksista toimitusketjuissa ja *lohkoketjuteknologian käytöstä toimitusketjuissa. ==== Teokset ==== *Helo, Petri & Gunasekaran, Angappa & Rymaszewska, Anna (2017): Designing and Managing Industrial Product-Service Systems. SpringerBriefs in Operations Management. 2017. Springer International Publishing. https://doi.org/10.1007/978-3-319-40430-1 ISBN 9783319404301 (online) ISBN 9783319404295 *Addo-Tenkorang, Richard & Jussi Kantola & Helo, Petri & Shamssuzoha, Ahm. (2016). Supply Chain Strategies and the Engineer-to-Order Approach. IGI Global; 1 edition. March 29, 2016. ISBN 9781522500216. ==Tunnustuksia== *Vuonna 2014 Helo sai Tulevaisuuden tekijä -palkinnonhttp://www.porstuakirjastot.fi/items/show/53947. == Lähteet == Luokka:Vaasan yliopiston professorit Luokka:Vuonna 1975 syntyneet Luokka:Elävät henkilöt
Viitalampi (Jyväskylä, Pappilanvuori)

Viitalampi on Keski-Suomessa Jyväskylän Palokassa Ritopohjalla sijaitseva lampi. == Maantietoa == Lammen pinta-ala on 4,2 hehtaaria, se on 300 metriä pitkä ja 200 metriä leveä. Siinä ei ole kartan mukaan saaria. lampi on luodattu ja siitä on julkaistu syvyyskartat. Sen tilavuus on 90 000 kuutiometriä. Lammen keskisyvyys on 2,1 metriä ja suurin syvyys on 5,6 metriä, joka löytyy keskellä järveä. Sen rantaviivan pituus on 850 metriä ja sen rannat ovat metsämaata, jonka ympäristö on rakennettu asuinalueeksi. Sinne tulee tiet Heinämäen suunnalta. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Karjujoen valuma- alueeseen (14.298) järvi kuuluu. Järven vedenpinnan korkeus on 106 metriä mpy. Siihen ei ole johdettu metsäojia. Sen laskuoja lähtee lammen koillisrannasta ja se laskee Tyyppälänjärveen. == Lähteet == Luokka:Karjujoen valuma-alue Luokka:Jyväskylän järvet